open-index/open-wikipedia-markdown huggingface dataset:
Lukas Uleckas

**Lukas Uleckas** (g. ) – Lietuvos krepšininkas, žaidžiantis LKL besivaržančioje Utenos „Juventus“ komandoje.

## Karjera
Lukas Uleckas karjerą pradėjo Regionų krepšinio lygoje žaisdamas Sabonio krepšinio centro komandoje. 2016 m. liepą jis pasirašė ilgalaikę sutartį su Kauno „Žalgiriu“. Vėliau prisijungė prie Nacionalinės krepšinio lygos komandos Kauno „Žalgiris-2“, kurioje žaidė tris sezonus. Nuo 2020 iki 2024 m. rungtyniavo Vilniaus „Ryto“ ekipoje.

2024 m. liepos pradžioje pasirašė vienerių metų sutatrtį su Šiaulių „Šiaulių“ klubu.

Gruodžio 4 d. KMT rungtynėse su Jonavos „CBet“ ekipa Uleckui, greitajame puolime užkliuvus už priešininko kojos, plyšo čiurnos raiščiai. Dėl traumos jis iš rikiuotės iškrito 2 mėnesiams.

2025 m. rugpjūčio pradžioje pasirašė vienerių metų sutatrtį su Utenos „Juventus“ klubu.

## Statistika

### LKL

|-
| style="text-align:left;"|2018–2019
| style="text-align:left;"|„Žalgiris“
| 22 || 2 || 11:38 || 46,2% || 40% || 71,4% || 1,73 || 0,59 || 0,4 || 0,3 || 0,1 || 4 || 3,05
|-
| style="text-align:left;"|2019–2020
| style="text-align:left;"|„CBet“
| 23 || 21 || **27:26** || 41,6% || 28,5% || **79,6%** || 3,96 || **2,04** || 1,9 || 1 || **0,3** || 9,65 || 8,91
|-
| style="text-align:left;"|2020–2021
| style="text-align:left;"|„Rytas“
| 38 || 3 || 17:05 || **66,7%** || 37,3% || 63% || 2,21 || 1 || 0,8 || 0,5 || 0,1 || 6,47 || 5,92
|-
| style="text-align:left;"|2021–2022
| style="text-align:left;"|„Rytas“
| **41** || 12 || 16:30 || 60% || **40,6%** || 77,8% || 2,15 || 1,07 || 0,7 || 0,6 || 0,2 || 7,05 || 6,9
|-
| style="text-align:left;"|2022–2023
| style="text-align:left;"|„Rytas“
| 39 || 6 || 16:55 || 65,3% || 35% || 75,5% || 1,97 || 1 || 0,9 || 0,4 || 0,1 || 6,13 || 5,05
|-
| style="text-align:left;"|2023–2024
| style="text-align:left;"|„Rytas“
| 40 || 6 || 19:09 || 58,7% || 24,1% || 69,3% || 3,35 || 1,3 || 1,1 || 0,7 || 0,1 || 6,05 || 5,85
|-
| style="text-align:left;"|2024–2025
| style="text-align:left;"|„Šiauliai“
| 30 || **29** || 27:05 || 57,9% || 26,4% || 74% || **5,8** || 2 || **2** || **1,3** || 0,2 || **11,47** || **14,13**
|}

## Pasiekimai
* 3× LKL čempionas (2019, 2022, 2024 m.)

## Išnašos

## Nuorodos

* Luko Ulecko profilis „EuroBasket.com“
* Luko Ulecko profilis „LKL.lt“
Modestas Babraitis

**Modestas Babraitis** (g. ) – Lietuvos krepšininkas, žaidžiantis LKL lygoje besivaržančioje Jonavos „CBet“ komandoje.

2021 m. krepšininkas prisijungė prie Nacionalinės krepšinio lygos komandos Vilniaus „Perlas“. Nuo 2022 m. rungtyniavo ir pagrindinėje Vilniaus „Ryto“ ekipoje. 2024 m. rugsėjį paskelbta, kad Babraitis prisijungė prie Jonavos „CBet“ klubo.

## Pasiekimai
* LKL: 2024 m.

## Išnašos

## Nuorodos

* Modesto Babraičio profilis „EuroBasket.com“
* Modesto Babraičio profilis „LKL.lt“
* Modesto Babraičio profilis „nklyga.lt“
Evaldas Kairys

**Evaldas Kairys** (g. ) – Lietuvos krepšininkas, žaidžiantis vidurio puolėju.

E. Kairys karjerą pradėjo Nacionalinės krepšinio lygos komandoje Vilniaus „Perlas“. Vėliau jis keturis sezonus iš eilės žaidė Pasvalio „Pieno žvaigždėse“. 2015 m. liepos 28 d. krepšininkas pasirašė sutartį su Turkijos aukščiausiosios krepšinio lygos Ušako „Sportif“ komanda.

2022 m. vasario 25 d. Kairys pasirašė sutartį su Vilniaus „Rytu“.

## Išnašos

## Nuorodos

* Evaldo Kairio profilis „EuroBasket.com“
* Evaldo Kairio profilis „LKL.lt“
Kukitatas

**Kukitatas** (*Kukitat*) – kūrėjo Pakrokitato jaunesnysis brolis griovėjas indėnų seranų mitologijoje, mirties nešėjas. Gimęs iš brolio kairiojo peties.

Pasakojama, kad broliui sukūrus žmones, Kukitatas išmokęs juos skirtingų kalbų ir kariauti tarpusavyje. Žmonėms Kukitatas ilgainiui nusibodęs, tad jie nutarę jį nužudyti. Varlė Kukitatui atėmusi gyvybę, pasislėpdama vandenyne ir prarydama jo išmatas. Kukitakas, jausdamas besiartinančią mirtį, davęs nurodymus, kaip turėtų būti sudegintas, tačiau laiku suspėjęs grįžti kojotas (jis buvęs įtartas ir išsiųstas tariama dingstimi) ir, prasibrovęs pro barsuko kojas gedinčiųjų rate, pasičiupęs Kukitato širdį. Tai esą nutikę Hatauvoje, Lokių slėnyje.

## Išnašos
Konrad Lorenz

**Konradas Zacharijas Lorencas** (, 1903 m. spalio 7 d. – 1989 m. vasario 27 d.) – austrų zoologas, vienas iš šiuolaikinės etologijos pradininkų. Kartu su Karlu fon Frišu ir Nikolu Tinbergenu 1973 m. pelnė Nobelio fiziologijos ir medicinos premiją „už individualaus ir visuomeninio elgesio šablonų struktūrą ir sužadinimą“. Tyrinėjo žąsų ir kuosų instinktus. Taip pat dėmesio skyrė žmonių elgesio tyrimams, šia tema išleido paskutiniąją savo knygą.

Gimė Vienoje žinomo ortopedo Adolfo Lorenco ir gydytojos Emos Lecher šeimoje. Nuo 1922 m. studijavo Kolumbijos universitete JAV, tačiau 1923 m. grįžo į Vieną ir studijavo Vienos universitete iki 1928 m. 1928–1935 m. universitete dėstytojavo. 1936 m. jis susipažino su Nikolu Tinbergenu, vėliau ilgamečiu bendražygiu, su kuriuo ėmėsi paukščių instinktų tyrimų. 1938 m. įstojo į Nacių partiją, to meto raštuose rėmė nacizmą ir rasinę higieną. 1940 m. tapo Karaliaučiaus universiteto psichologijos profesoriumi. 1941 m. buvo kaip medikas pašauktas į tarnybą Vermachte, o 1944 m. išsiųstas kovoti į Rytų frontą, kur buvo paimtas į sovietų nelaisvę ir iki 1948 m. kalinamas Armėnijos SSR. Paleistas grįžo į Vokietiją ir dirbo Makso Planko institute. Po karo gailėjosi savo narystės Nacių partijoje. Mirė 1989 m.

## Bibliografija
Parašė kelias knygas, iš kurių garsiausios:
* „Jis kalbėjo su gyvuliais, paukščiais ir žuvimis“ (*Er redete mit dem Vieh, den Vögeln und den Fischen*, 1949 m.; 1981 m. išleistas lietuviškai pavadinimu „Karaliaus Saliamono žiedas“),
* „Apie agresiją“ (*Das sogenannte Böse*, 1963 m.),
* „Apie gyvūnų ir žmonių elgesį“ (*Über tierisches und menschliches Verhalten*, 2 tomai, 1965–1966 m.),
* „Atvirkščioji atspindžio pusė“ (*Die Rückseite des Spiegels*, 1973 m.),
* „Lyginamasis elgsenos tyrimas arba etologijos pagrindai“ (*Vergleichende Verhaltensforschung oder Grundlagen der Ethologie*, 1978 m.).

## Šaltiniai
FC Văsieni

**„Văsieni“ futbolo klubas** () – Moldavijos futbolo klubas iš Vėsienio.

## Istorija
Nuo 2019 m. rungtyniavo Divizia B (III pakopa). 2019 m. sezone Divizia B liko septintoje vietoje iš aštuonių dalyvių.

2020–2021 m. sezone Divizie B liko aštuntoje vietoje iš dvylikos dalyvių.

2021–2022 m. sezone tapo Divizia B Pietų grupės nugalėtojais. Po sezono buvo perkelti į aukštesnį divizioną.

Nuo 2022–2023 m. dalyvavo Pirmoje lygoje. Komandos vyr. treneriu buvo Teodoras Skafaris ().

Pateko į B grupę, kurioje varžėsi šešios ekipos. 2022 m. rugsėjo 3 d. įvyko debiutinės rungtynės Pirmoje lygoje. FC Victoria Bardar sutriuškino lygos debiutantus rezultatu 5:1.

## Pasiekimai
; Divizia B (Pietūs)
: Nugalėtojai: 2021/22 m.

## Sezonai

|}

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
* divizia-a.md (lygos oficiali svetainė)
Viva Bianca

**Viva Bjanka** (; g. 1983 m. lapkričio 17 d. Melburne) – lenkų kilmės Australijos aktorė. 

## Biografija
Viva gimė Australijoje, tačiau jos tėvai lenkai (tėvas – filmų kompizotorius Cezary Skubiszewski). Ji baigė teatro mokyklą Vakarų Australijoje ir karjerą pradėjo vaidmenimis šios šalies televizijos serialuose. 2010 – 2012 m. atliko vaidmenį TV seriale „Spartakas“.

Didžiausią įtaką jos karjerai turėjusiais aktoriais Viva vadina Cate Blanchett ir Heath Ledger.

## Dalinė filmografija
* Accidents Happen (2009)
* Spartakas (2010–2012)
* Paniekinta (2014)
* Blind (2017)

## Nuorodos

* IMDb profilis

## Šaltiniai
Tauralaukio akmuo

**Tauralaukio akmuo, vad. Velnio akmeniu** – mitologinis akmuo, esantis Klaipėdos rajono savivaldybėje, šiaurinėje Klaipėdos miesto dalyje. Žmogaus apdorotas riedulys akmuo guli Danės upės kairiojo kranto aukštumos vakarinėje pašlaitėje, apie 100 m į pietvakarius nuo Tauralaukio senųjų kapinių. 1992 m. paskelbtas regioninės reikšmės paminklu.

## Istorija

Riedulys minimas 1253 m. Klaipėdos miesto sienų aprašyme.

## Aprašymas

Riedulys – pilkas stambiagrūdis granitas, netaisyklingo trikampio formos. Jo išmatavimai siekia maždaug 3,8 m ilgio, 2,9 m pločio, iki 0,9 m aukščio. Akmuo apskaldytas, ypač kraštuose. Ant paviršiaus matomi įvairaus dydžio ir gylio iškalti dubenėliai, latakėliai, kryželiai.

## Padavimai, pasakojimai

Apie akmenį pasakojama, kad ant jo susėdę žaidė dvarininkas ir velnias.

Manoma, kad seniau ant akmens buvo dedamos aukos dievams.

## Šaltiniai
Miranda Martino

**Miranda Martino** (g. 1933 m. spalio 26 d.) – italų dainininkė ir aktorė, kaip ir jos vyresnioji sesuo Adriana Martino.

## Biografija
Miranda dainininkės karjerą pradėjo 1956 m. Po metų ji pasirodė Neapolio festivalyje (), o 1959 m. pirmą kartą Sanremo muzikos festivalyje. Tais pačiais metais jos atliekama daina „Stasera tornerò“ sulaukė didelio populiarumo gimtinėje, kaip ir 1965 m. pasirodęs neapolietiškų dainų albumas „Napoli“, kurį aranžavo Ennio Morricone.

1965 m. Miranda debiutavo teatro scenoje. Nors vėliau ji nusifilmavo keliuose filmuose, daugiausia dėmesio skyrė karjerai teatre.

## Albumai
* Magic Moments At La Capannina di Franceschi (1958)
* 20 canzoni di Sanremo '59 (1959)
* Miranda Martino (1959)
* Napoli '59. Le 20 canzoni del festival (1959)
* Miranda Martino (1962)
* Napoli (1963)
* Le canzoni di sempre (1964)
* Napoli volume II° (1966)
* Operetta primo amore (1967)
* Passione... (1971)
* Ottimo Stato (1977)
* Napoli mia bella Napoli (2000)

## Filmografija
* La duchessa di Santa Lucia (1959)
* Avventura al motel (1963)
* Canzoni in... bikini (1963)
* Sedotti e bidonati (1964)
* F.B.I. operazione Baalbeck (1965)
* Addio mamma (1967)
* Paolo Barca, maestro elementare, praticamente nudista (1975)
* Gegè Bellavita (1979)
* Raudonplaukis amerikietis (1991)
* Dio c'è (1998)
* Teste di cocco (1999)

## Nuorodos

* IMDb profilis
* Dicogs profilis

## Šaltiniai
Jarvis Williams

**Džarvisas Viljamsas** (, g. ) – JAV krepšininkas. D. Viljamsas žaidžia sunkiojo krašto puolėjo ir centro pozicijose.

2021 m. liepos 23 d. Viljamsas pasirašė sutartį su Vilniaus „Rytu“.

## Išnašos

## Nuorodos

* Jarvis Williams profilis „EuroBasket.com“
* Jarvis Williams profilis „LKL.lt“
Jurčiūnai (reikšmės)

**Jurčiūnais** vadinamos gyvenvietės:

* Jurčiūnai Lazdijų rajone;
* Jurčiukai Vilniaus rajone;
* Jurčiūnai Baltarusijoje, Astravo rajone.
Coolio

**Artisas Leonas Aivis jaunesnysis** (*Artis Leon Ivey Jr.*), geriau žinomas sceniniu pseudonimu **Coolio** (1963 m. rugpjūčio 1 d. – 2022 m. rugsėjo 28 d.) – amerikiečių reperis, įrašų prodiuseris ir aktorius, išgarsėjęs savo albumais „It Takes a Thief“ (1994 m.), „Gangsta’s Paradise“ (1995 m.) ir „ My Soul“ (1997 m.) Didžiausią sėkmę atnešė 1995 m. „Grammy“ apdovanojimą pelnęs hitas „ Gangsta’s Paradise “, įtrauktas į kino juostos „Pavojingos mintys“, kuriame pagrindinį vaidmenį atliko Michelle Pfeiffer, garso takelį. Kiti žymesni kūriniai − „Fantastic Voyage “ (1994 m.), „ 1, 2, 3, 4 (Sumpin' New) “ (1996 m.) ir „ CU When You Get There “ (1997 m.)

Nuo 1996 m. Coolio leido solinius albumus. Jis taip pat sukūrė internetinį serialą „ Cookin' with Coolio“ ir išleido kulinarijos knygą. Iš pradžių Aivis buvo žinomas kaip gangsterių repo grupės WC ir the Maad Circle narys kartu su WC ir Kreizi Tiunsu.

Be muzikinės veiklos taip pat vaidino kino filmuose, buvo įgarsinęs filmų personažus. Coolio kartu su džiazistu saksonistu Džiarezu aukštosiose mokyklose, kuriose istoriškai mokėsi juodaodžiai, užsiėmė švietėjiška veikla mokydami apie klimato kaitą. Coolio taip pat buvo Amerikos astmos ir alergijų fondo atstovas spaudai. Dainininkas ir jo vaikai, anot paties Coolio, kentė nuo astmos priepuolių.

Buvo išsiskyręs, su žmona Džozefa Salinas turėjo keturis vaikus.

Coolio buvo pornografijos aktorės, Demokratų partijos narės Šeri Devil (Cherie DeVille) komandoje, kai ši paskelbė kandidatuosianti į JAV prezidentus per 2020 m. vykusius rinkimus. Vėliau kandidatūrą atsiėmė.

2022 m. rugsėjo 28 d. rastas negyvas draugo name Los Andžele. Tikėtina mirties priežastis – sustojusi širdis.

## Diskografija
### Studijiniai albumai
* 1994 m. – *[[It Takes a Thief (album)|It Takes a Thief]]*
* 1995 m. – *[[Gangsta's Paradise (album)|Gangsta’s Paradise]]*
* 1997 m. – *[[My Soul (Coolio album)|My Soul]]*
* 2001 m. – *[[Coolio.com]]*
* 2002 m. – *[[El Cool Magnifico]]*
* 2006 m. – *[[The Return of the Gangsta]]*
* 2008 m. – *[[Steal Hear]]* (2008)
* 2009 m. – *[[From the Bottom 2 the Top]]*

### Albumai, įrašyti kartu su kitais atlikėjais
* 1991 m. – *[[Ain't a Damn Thang Changed]]* (kartu su WC and the Maad Circle)

## Šaltiniai

## Nuorodos

* Oficiali svetainė
Volisas ir Gromitas: kiškiolakio prakeiksmas

**Volisas ir Gromitas: kiškiolakio prakeiksmas** () – 2005 m. stop kadro animacinis filmas, kurį sukūrė „DreamWorks Animation“ ir „Aardman Animations“. Filmą režisavo Nick Park bei Steve Box ir tai buvo antrasis „Aardman Animations“ pilnametražis filmas po „Viščiukų maišto“ (2000 m.). Kino teatruose pasirodė 2005 m. spalio mėn. Tai yra „Voliso ir Gromito“ franšizės dalis.

Filmo centre – geraširdis, bet ekscentriškas sūrį mėgstantis išradėjas Volisas ir jo protingas tylusis šuo Gromitas. Jie atvyksta gelbėti triušių kamuojamo miestelio prieš kasmetinį milžiniškų daržovių konkursą, tačiau netrukus duetas atsiduria prieš milžinišką triušį, ryjantį miestelio pasėlius.

Nors „DreamWorks Animation“ iš filmo JAV kino teatruose gavo mažiau pajamų nei tikėjosi, tarptautiniu mastu jis buvo komerciškai sėkmingesnis. Jis taip pat sulaukė kritikų pripažinimo ir pelnė daugybę kino apdovanojimų, įskaitant Oskarą už geriausią metų animacinį filmą. Tai antrasis „DreamWorks Animation“ filmas, pelnęs šį apdovanojimą.

## Nuorodos

* *[https://www.imdb.com/title/tt0312004/?ref_=nv_sr_srsg_0 Wallace & Gromit: The Curse of the Were-Rabbit]*. IMDB
* *[https://www.rottentomatoes.com/m/wallace_and_gromit_the_curse_of_the_were_rabbit Wallace & Gromit: The Curse of the Were-Rabbit]*. Rotten Tomatoes

## Išnašos
Aardman Animations

**Aardman Animations** – britų animacijos studija, įsikūrusi Bristolyje, Anglijoje. Studija žinoma dėl filmų bei serialų, sukurtų naudojant stop kadro ir molio animacijos technikas, tokių kaip „Volisas ir Gromitas“ ir „Aviukas Šonas“. „Aardman Animations“ filmai nuolat sulaukia labai gerų atsiliepimų, o jų stop kadro filmai yra vieni pelningiausių – 2000 m. debiutinis pilnametražis filmas „Viščiukų maištas“ tapo geriausiai uždirbusiu įmonės filmu, taip pat geriausiai uždirbusiu visų laikų stop kadro filmu.

2020 m. vasario mėn. duomenimis, visame pasaulyje studija uždirbo 1,1 mlrd. dolerių, vidutiniškai po 134,7 mln. dolerių už filmą.

## Filmografija

### Pilnametražiai filmai

## Išnašos
Svaiginantis aukštis

**Svaiginantis aukštis** () – 2022 m. JAV išgyvenimo trileris, kurio režisierius ir scenarijaus bendraautorius yra Scott Mann. Trileryje vaidina Grace Caroline Currey, Virginia Gardner, Mason Gooding ir Jeffrey Dean Morgan. Filme pasakojama apie dvi moteris, kurios užlipa į 609 metrų aukščio radijo bokštą ir užstringa jo viršūnėje be galimybės nusileisti.

Filmas Jungtinėse Amerikos Valstijose buvo išleistas 2022 m. rugpjūčio 12 d. Jis visame pasaulyje uždirbo 14 milijonų JAV dolerių ir sulaukė iš esmės teigiamų kritikų atsiliepimų, kurie gyrė režisūrą, atmosferą, kinematografiją, įtampą ir Currey bei Gardner vaidybą, tačiau kritikavo scenarijų, specialiuosius efektus ir tempą.

## Nuorodos

* **. IMDB
* *[https://www.rottentomatoes.com/m/fall Fall]*. Rotten Tomatoes

## Išnašos
Salvador Sánchez (1995)

**Salvadoras Sančesas** (*Salvador Sánchez*; g. 1995 m. liepos 31 d.) – Argentinos futbolininkas, gynėjas. Atstovavo „Panevėžio“ klubui.

## Karjera
Žaidė 2015–2020 metais gimtosios šalies ekipose. Atstovavo Arsenal de Sarandí, Santamarina, Olimpo ir Chacarita Juniors klubams.

2020 m. persikėlė į Graikiją. Rungtyniavo „Volos“ ir „Ionikos“ klubuose.

### FK Panevėžys
2022 m. rugsėjo 29 d. pranešta, kad žaidėjas tapo FK Panevėžys nariu. Su žaidėju sudaryta sutartis iki sezono pabaigos su galimybe ją pratęsti.

2022 m. spalio d. oficialiai debiutavo panevėžiečių gretose A lygos rungtynėse prieš Sūduvos klubą. Pasirodė startinėje sudėtyje ir žaidė visas rungtynes.

2023 m. sausio 3 d. tapo žinoma, kad žaidėjas susilaukė pelningesnio pasiūlymo ir paliko panevėžiečių klubą.

### Karjera po Panevėžio
Vėliau tapo žioma, kad naujuoju klubu tapo Kokimbo „Coquimbo Unido“.

2025 m. pirmoje pusėje rungtyniavo PAS Lamia 1964 (Graikija). 

2025 m. liepos 2 d. persikėlė į Deportes Iquique (Čilė).

## Statistika
; A lygos statistika

Spalvų reikšmės:
:  rungtyniavo A lygoje;

## Laimėjimai
; **su [[FK Panevėžys]]**
* A lygos trečioji vieta: 2022 m. A lyga

## Išnašos

## Nuorodos
* alyga.lt svetainė
* SoccerWay
* SoccerBase
* FlashScore
* Transfermarkt
* Globalsportsarchive
* lietuvosfutbolas.lt
Tres Algarobosas

**Tres Algarobosas** () – miestelis Argentinoje, Buenos Airių provincijos vakaruose, Karlos Techedoro partide, 38 km į šiaurės vakarus nuo Karlos Techedoro. Geležinkelio stotis prie linijos Bragadas–Intendente Alvearas (pagal ją dar vadinamas *Estación Cuenca*). Yra Šv. Juozapo bažnyčia.

## Istorija
Tres Algarobosas („trijų algarobų“) gyvenvietė pradėjo kurtis XIX a. pab., o oficialiai įkurta 1901 m., plečiantis žemės ūkio ir gyvulininkystės plotams. 1910 m. gyvenvietę pasiekė geležinkelis.

## Sportas
* Fútbol Club Tres Algarrobos – futbolas

## Žymūs žmonės
* Federico Fernández (1989-), futbolininkas, Argentinos rinktinės žaidėjas;
* Arturo Francisco Acebal (1912–1977), dailininkas, keramikas;
* Santiago del Moro (1978-), radijo ir televizijos laidų vedėjas.

## Šaltiniai
Salvador Sánchez

**Salvadoras Sančesas** () – dažnas ispaniškas vardas ir pavardė:
* Salvador Sánchez (1944–) – Salvadoro prezidentas;
* Salvador Sánchez (1912–2002) – Meksiko valstijos gubernatorius (Meksika);
* Salvador Sánchez (1943–) – Meksikos aktorius;
* Salvador Sánchez Barbudo (1857–1917) – Ispanijos dailininkas;
* Salvador Sánchez (1959–1982) – Meksikos boksininkas;
* Salvador Sánchez (1991–) – Ispanijos futbolininkas;
* Salvador Sánchez (1995–) – Argentinos futbolininkas.
Benedek Váradi

**Benedekas Varadis** (, g. ) – Vengrijos krepšininkas.

2012–2022 m. B. Varadis buvo savo klubo Sombathėjaus „Falco“, kurį jis atvedė į Vengrijos krepšinio lygos čempionatą 2018–19 m. sezone, komandos kapitonas. 2021 m. rugpjūčio 16 d. jis vėl pasirašė sutartį su komanda.

2022 m. liepos mėn. krepšininkas pasirašė sutartį su Vilniaus „Rytu“.

## Išnašos

## Nuorodos

* Benedek Váradi profilis „EuroBasket.com“
* Benedek Váradi profilis „LKL.lt“
Eva Renzi

**Eva Renzi** (pilnas vardas – *Evelyn Renziehausen*; 1944 m. lapkričio 3 d. – 2005 m. rugpjūčio 16 d.) buvo vokiečių aktorė.

## Biografija
Eva gimė prancūzės ir dano šeimoje: motinai tuo metu buvo 17, o tėvui – 49. Po 3 metų jie išsiskyrė, Eva liko gyventi su motina, tačiau, būdama 14, persikėlė pas tėvą. Gyvenimas su juo buvo sudėtingas, mergina du kartus mėgino nusižudyti, kol 17–os ji paliko namus, svajodama tapti aktore. Čia jai padėjo pažintis su dramos mokytoja Else Bongers, kurios padedama ir dirbdama atsitiktinius darbus, Eva 1961 m. debiutavo teatro scenoje.

Dėmesį į save ji atkreipė 1966 m. vaidmeniu filme „Playgirl“, po kurio sulaukė vis daugiau pasiūlymų filmuotis. Tais pačiais metais pasirodė ir jos žymiausias darbas – režisieriaus Guy Hamilton trileris „Funeral in Berlin“, kuriame taip pat vaidino Michael Caine. 1972 m., pavargusi nuo visuomenės dėmesio ir vaidybos, Eva kuriam laikui pasitraukė iš viešumos, keliavo po Indiją, o į kino aikštelę grįžo 1974 m.

## Asmeninis gyvenimas
1965 m. Eva susilaukė dukters Anouškos (*Anouschka*) nuo baro savininko. 

1966 m., besifilmuodama juostoje „Playgirl“, ji susipažino su 27 metais vyresniu šveicarų aktoriumi Paul Hubschmid, už kurio po metų ištekėjo. Jų santuoka iširo 1980 m.

Aktorė mirė nuo plaučių vėžio, kuris jai buvo diagnozuotas 2004 m.

## Filmografija
* Playgirl (1966)
* Funeral in Berlin (1966)
* Le Grand Dadais (1967)
* Negresco (1968)
* The Pink Jungle (1968)
* Eine Frau sucht Liebe (1969)
* Taste of Excitement (1970)
* L'uccello dalle piume di cristallo (1970) 
* Appuntamento col disonore (1970)
* Love, Vampire Style (1970)
* La morte risale a ieri sera (1970)
* Primus (1971–1972, TV serialas) 
* Das Messer (1971, mini serialas)
* Das Blaue Palais (1976, mini serialas)
* La Fille prodigue (1981)
* Manuel (1986) 

## Nuorodos

* IMDb profilis

## Šaltiniai
Pradėti iš pradžių

**Pradėti iš pradžių** () – 2020 m. sukurta komedija, 2016 m. Čilės filmo „Una Mujer Sin Filtro“ perdirbinys.

## Turinys

40-metė Džulija vis sunkiau tvarkosi su savo gyvenimu: sugyventinis dalininkas Rafas gyvena jos sąskaita, jo sūnus prekiauja narkotikais jos bute. Kaimynas kiekvieną naktį rengia vakarėlius ir trukdo miegoti, o darbe viršininkas nusamdo 20-metę influencerę, kad ši kontroliuotų Džulijos darbą. Galiausiai neištvėrusi ji nusprendžia kreiptis pagalbos į netradicinius metodus taikantį terapeutą Bjankonį, kurio reklamą pamato per televiziją. Gydytojas duoda Džulijai vaistų, kurie išlaisvina jos daugelį metų tramdytą pyktį.

## Pagrindiniai aktoriai
: *Aktorius – vaidmuo*
* Valentina Lodovini – Džulija
* Neri Marcore – terapeutas Bjankonis
* Libero De Rienzo – Otavijus
* Dino Abbrescia – Rafas
* Andrea Pisani – Valerijus
* Nicola Nocella – Roko
* Valentina D‘Agostino – Alesandra
* Alessia Scriboni – Rozana

## Šaltiniai
Fatom

**Fatom** () – 1967 m. sukurta veiksmo komedija. Kino kompanija „20th Century Fox“ tais metais sukūrė 3 filmus apie moteris šnipes: „Caprice“ su Doris Day ir „Come Spy with Me“ su Andrea Dromm pagrindiniuose vaidmenyse, o šią seriją paskatino metais anksčiau išleisto filmo „Modestė Bleiz“ sėkmė.

Pagrindinis vaidmuo buvo patikėtas Raquel Welch, išgarsėjusiai 1966 m. pasirodžiusiais filmais „Fantastic Voyage“ ir „One Million Years B.C.“.

## Siužetas

Parašiutininkė Fatom Harvil, kartu su komanda dalyvaujanti varžybose Ispanijoje, sulaukia dviejų vyrų, prisistačiusių Britanijos slaptosios tarnybos agentais, dėmesio. Šie įtikina jiems padėti operacijoje ieškant dingusio branduolinio ginklo: mergina turi neva atsitiktinai nusileisti vienoje iš vilų, kur būna įtariamasis ginklų prekeivis, ir palikti joje pasiklausymo įrangą.  

Operacija prasideda sėkmingai ir Fatom nusileidžia vilos kieme, tačiau pastato viduje ji aptinka nužudytą žmogų, o vilos šeimininkas ją apkaltina žmogžudyste.

## Pagrindiniai aktoriai
: *Aktorius – vaidmuo*
* Raquel Welch – Fatom Harvil
* Anthony Franciosa – Peteris Meriveteris
* Ronald Fraser – pulkininkas Duglas Kempbelas
* Richard Briers
* Greta Chi
* Tom Adams

## Šaltiniai
Chiara Carcano

**Kjara Karkano** (; g. 1991 m. spalio 29 d.) – italų radijo ir televizijos laidų vedėja.

## Biografija

2013 m. ji įgijo verslo administravimo diplomą, o pramogų pasaulyje pirmuosius žingsnius žengė televizijos programoje „Grand Hotel Chiambretti“.

2016 m. Kjara kaip reporterė dalyvavo kuriant dokumentinės realybės šou „Donnavventura“ TV kanale Rete 4.

2017 m. ji vedė TV programą „Unlimited Summer“ kanale Italia 1, o 2019 m . – radio laidą „Cosi fan tutti“.

2020 m. Kjara kanale La5 vedė laidą „Save the food“.

## Šaltiniai
Barbara Marzano

**Barbara Marzano** (; g. 1953 m. rugsėjo 2 d. Romoje) – buvusi italų aktorė.

## Biografija
Žurnalisto ir pardavėjos dukra Barbara gimė ir gyveno Romoje, kur 1971 m. ją atsitiktinai pastebėjo režisierius Fernando Di Leo, vėliau pasiūlęs vaidmenį savo kuriamame filme „Gundytojos“ (nors juosta buvo filmuota tais pačiais metais, tačiau ekranuose pasirodė tik 1973 m.). 

Barbaros karjera truko vos keletą metų, per kuriuos ji pasirodė kiek daugiau negu dešimtyje filmų.

## Filmografija
* Come fu che Masuccio Salernitano, fuggendo con le brache in mano, riuscì a conservarlo sano (1972)
* Tūkstantis ir viena malonumų naktis (1972)
* I racconti di Canterbury N. 2 (1972)
* Le mille e una notte... e un'altra ancora! (1972)
* Gundytojos (1973)
* Le favolose notti d'oriente (1973)
* Kruvina pievelė (1973)
* Le amorose notti di Alì Babà (1973)
* I sette magnifici cornuti (1974)
* La sanguisuga conduce la danza (1975)
* Quant'è bella la Bernarda, tutta nera, tutta calda (1975)

## Nuorodos

* IMDb profilis
Carla Romanelli

**Karla Romaneli** (; g. 1949 m. rugpjūčio 23 d. Arece) – italų aktorė.

## Biografija
Romaneli aktorės karjera pasidėjo 1967 m. televizijoje, o netrukus – ir teatre bei kine. Labiau ji tapo žinoma 8 dešimtmečio pradžioje, kuomet atliko antraplanius vaidmenis filmuose su tokiais aktoriais kaip Max von Sydow, Lou Castel, Jean-Paul Belmondo ir Ursula Andress. Šio dešimtmečio viduryje Romaneli sukūrė eilę vaidmenų Vengrijoje, tarp kurių juosta „Egy erkölcsös éjszaka“ (1977), nominuota Auksinei palmės šakelei. 

Aktorė kūrė įvairaus amplua vaidmenis: nuo vesternų bei detektyvų iki erotinių komedijų, taip pat pasirodė TV serialuose  bei filmuose. 9 dešimtmetyje ji daugiausia dėmesio skyrė teatrui,

## Asmeninis gyvenimas
1970 m. Romaneli ištekėjo už amerikiečio režisieriaus bei rašytojo Džono Krouterio (*John Crowther*), su kuriuo susipažino juostos „Martlest‘s Tale“ filmavimo aikštelėje. Kurį laiką ji dėstė italų teatro istoriją vyro įkurtoje meno mokykloje Los Andžele, vėliau – rusų teatro istoriją Agoros dramos mokykloje Romoje.

## Filmografija

* Quarta parete (1967)
* Fenomenal e il tesoro di Tutankamen (1968)
* Donne... botte e bersaglieri (1968)
* Vedove inconsolabili in cerca di... distrazioni (1968)
* Bocche cucite (1968)
* Lesbo (1969)
* The Martlet's Tale (1970)
* Erotas dihos synora (1970)
* Le inibizioni del dottor Gaudenzi, vedovo, col complesso della buonanima (1971)
* Le leonesse (1971)
* Nuoga kumelė (1972)
* Milano rovente (1973)
* Šanchajaus Džo (1973)
* Il figlioccio del padrino (1973)
* Steppenwolf (1974)
* Napraforgó (1974)
* Seselė (1975)
* A Strange Role (1976)
* Casanova & Company (1977)
* Egy erkölcsös éjszaka (1977)
* Sono stato un agente C.I.A. (1978)
* Le Guignolo (1980)
* Copkiller (L'assassino dei poliziotti) (1982)
* The Lonely Lady (1983)

## Nuorodos

* IMDb profilis

## Šaltiniai
Hondūro ir Lietuvos santykiai

**Hondūro ir Lietuvos santykiai** – dvišaliai tarptautiniai santykiai tarp Hondūro ir Lietuvos.
Tarpukariu diplomatinių santykių užmegzta nebuvo.

Diplomatiniai santykiai užmegzti 2005 m. sausio 26 d.

Lietuvoje 2022 m. pradžioje gyveno 12 Hondūro piliečių.

Abi šalys yra Jungtinių Tautų narės. Abi 2022–2024 m. laikotarpiui buvo išrinktos į Jungtinių Tautų Žmogaus teisių tarybą. Vyrauja daugiašalis bendradarbiavimas Jungtinėse Tautose.

Hondūras yra akreditavęs ambasadą Lietuvai Belgijoje. Lietuva savo ambasadoriaus Hondūrui paskyrusi nėra. Tegusigalpoje veikia Lietuvos garbės konsulatas (garbės konsulas – Luisas Chosė Kafie).

## Santykių istorija

### Pirmieji kontaktai
Tarpukariu tarp valstybių diplomatiniai santykiai neužmegzti.

SSRS vykdytos Lietuvos okupacijos metais Hondūras palaikė ryšius su Lietuvos diplomatinėmis atstovybėmis ir netiesiogiai bei neoficialiai išreikšdamas pritarimą Baltijos valstybių aneksijos nepripažinimui, laikėsi tyliosios nepripažinimo politikos.

1949 m. kelių Centrinės Amerikos valstybių atstovai Jungtinėse Tautose Hondūro ambasadoriaus Kareraso iniciatyva kreipėsi į JAV delegacijos prie Jungtinių Tautų vadovą Džeimsą Bairnesą su klausimu, ar būtų paranki proga iškelti Baltijos tautų okupacijos klausimą Jungtinėse Tautose, tačiau į tokį siūlymą D. Bairnesas replikavo, kad laikas esąs nepatogus.

### Santykiai nuo 2005 m.
Lietuva ir Hondūras diplomatinius santykius užmezgė 2005 m. sausio 26 dieną, Lietuvos ambasadoriui Švedijoje Petrui Zapolskui ir Hondūro ambasadoriui Švedijoje Ivanui Romerui-Martinesui Lietuvos ambasadoje Stokholme pasirašius bendrą deklaraciją, kuria užmezgami dvišaliai diplomatiniai santykiai. Hondūras tapo 137 valstybe, su kuria Lietuva užmezgė diplomatinius santykius.
 
2009 m. birželio 28 d. Hondūro kariškiams įvykdžius valstybinį perversmą, rugsėjo 24 d. Demokratijų bendrijai pirmininkavusios Lietuvos užsienio reikalų ministras Vygaudas Ušackas bendrijos posėdžio Niujorke (JAV) metu kartu su kitais Demokratijų bendrijos užsienio reikalų ministrais priėmė pareiškimą dėl situacijos Hondūre. Raginta „atkurti demokratinę tvarką, žmogaus teises ir pagrindines laisves“ po Hondūre įvykusio perversmo.

2016 m. rugsėjo 29 d. tarp Lietuvos ir Hondūro Briuselyje (Belgija) pasirašytas memorandumas dėl dvišalių konsultacijų.

## Ekonominiai santykiai
2018 m. duomenimis, prekybos apyvarta tarp Lietuvos ir Hondūro siekė 182,2 tūkst. eurų.

Prekybos balanse dominuoja importas iš Hondūro į Lietuvą.

* Eksportas sudaro 64,2 tūkst. eurų.
* Importas sudaro 118,0 tūkst. eurų.

## Pilietiniai mainai

## Pasiuntinių ir ambasadorių sąrašas

### Pasiuntiniai Lietuvai
*Sąrašas yra nepilnas*
* nuo 2015 m. – Robertas Floresas Bermudesas, trečiasis (rezidavo Briuselyje)
* nuo 2017 m. – Robertas Očoa Madridas (rezidavo Briuselyje)

### Pasiuntiniai Hondūrui
Lietuva nėra akreditavusi ambasadoriaus Hondūrui.

## Šaltiniai

## Literatūra
* 

## Nuorodos
* Hondūras | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt)
Agonistikai

**Agonistikai**, **cirkumcelionai** ( – 'kovingas') – krikščionybės religinė srovė, gyvavusi Šiaurės Afrikoje IV–V a. Priklausė donatistams.

Didžiuma agonistikų buvo smulkūs žemdirbiai, kolonai, vergai. Atmetė Romos imperatoriaus Konstantino I valdžią, skelbė žmonių lygybę, suvalstybintą, vis daugiau turtų įgyjančią Bažnyčią kaltino išdavus tikybą, laikėsi asketizmo, vadovavo vargingųjų sluoksnių sukilimams. Krikščionių, kurie dėl pasaulietinės valdžios persekiojimų išsižadėjo tikėjimo arba jai atidavė kulto reikmenis, namus apsupdavo (iš čia pavadinimas cirkumcelionai), smurtaudavo.

Pasaulietinė valdžia, prašoma Šiaurės Afrikos vyskupų, uždraudė agonistikų veiklą.

## Išnašos
Pakrokitatas

**Pakrokitatas** (*Pakrokitat*) – kūrėjas indėnų seranų mitologijoje, piktavalio Kukitato brolis (šis gimęs iš brolio kairiojo peties). Pakrokitatas sukūręs žmones.

Pasakojama, kad broliai be paliovos kovoję vienas su kitu. Galiausiai Pakrokitatas pasitraukęs į savąjį pasaulį, kur po mirties galiausiai patenkančios mirusiųjų širdys, o Žemę palikęs broliui.

## Išnašos
Pulekukverekas

**Pulekukverekas** (*Pulekukwerek*) – kultūrinis herojus indėnų jurokų mitologijoje.

Pasakojama, kad gimęs tolimojoje šiaurėje. Pulekukverekas patyręs įvairių nuotykių, užmušdavęs pabaisas, moteris žmogėdras. Laikytas žvaigždžių šviesos nešėju: Pulekukverekas pagrobęs berniuką Naktį, paskui suradęs vyrą, audžiantį dangų, ir sudėjęs žvaigždes. Atėjus metui, Pulekukverekas pradingęs iš Žemės ir pasitraukęs į tolimą kraštą, kur be paliovos šokama.

## Išnašos
Gambijos ir Lietuvos santykiai

**Gambijos ir Lietuvos santykiai** – dvišaliai tarptautiniai santykiai tarp Gambijos ir Lietuvos. Neformalūs santykiai tarp Lietuvos ir Gambijos siekia dar XVII a. vid.

Diplomatiniai santykiai užmegzti 2000 m. vasario 17 d. Nepaisant senos santykių istorijos, santykiai tarp dviejų valstybių išlieka minimalūs ir nė viena valstybė nėra viena kitai akreditavusi ambasadoriaus.

Abi šalys yra Jungtinių Tautų narės. Abi 2022–2024 m. laikotarpiui buvo išrinktos į Jungtinių Tautų Žmogaus teisių tarybą.

Lietuvoje 2022 m. pradžioje gyveno du Gambijos piliečiai.

## Santykių istorija

### Pirmieji kontaktai

Lietuvos Didžiajai Kunigaikštystei kaip vasalas pavaldžios Kuršo ir Žiemgalos Kunigaikštystės valdovai Ketleriai turėjo valdą Gambijoje – 1651 m. kolonizuotą šv. Andriaus salą. Vis dėlto Kuršas buvo priverstas atsisakyti pretenzijų į šią teritoriją po dešimtmečio kilus karui tarp LDK ir Rusijos. Koloniją perėmė anglai, salą pavadino šv. Džeimso vardu ir įkurdino čia pagarsėjusį vergų perskirstymo centrą.

### Santykiai po 1991 m.
Diplomatiniai santykiai tarp valstybių užmegzti 2000 m. vasario 17 d.

2003 m. lapkričio 13-14 d. Lietuvoje vyko Jungtinių Tautų Organizacijos Ekonominės ir Socialinės Tarybos (ECOSOC) Gyventojų ir plėtros komisijos biuro posėdis, kuriam pirmininkavo Lietuvos ambasadorius prie JT Gediminas Šerkšnys, o tarp biuro narių buvo Gambijos ambasadorius prie Jungtinių Tautų. Vakare įvyko susitikimas tarp Lietuvos užsienio reikalų ministerijos sekretoriaus Šarūno Adomavičiaus ir Gambijos ambasadoriaus prie Jungtinių Tautų.

## Švietimo, mokslo ir technologiniai mainai ir kultūrinis bendradarbiavimas
Gambijoje yra lietuviškas baras, pavadinimu „Labas“.

2013–2014 m. du lietuviai (vienas jų – afrikanistas Gediminas Degėsys) organizavo pirmą tokio pobūdžio ekspediciją pavadinimu „Septynios Afrikos“, kurios metu aplankė septynias Afrikos valstybes, tarp jų – Gambiją.

## Ekonominiai santykiai
2018 m. duomenimis, prekybos apyvarta tarp Lietuvos ir Gambijos siekė 394,2 tūkst. eurų.

Prekybos balanse dominuoja eksportas iš Lietuvos į Gambiją.

* Eksportas sudaro 394,2 tūkst. eur.
* Importas sudaro 200 eur.

## Pilietiniai mainai

## Pasiuntinių ir ambasadorių sąrašas
Nei Lietuva, nei Gambija nėra viena kitai akreditavusi ambasadorių.

## Šaltiniai

## Nuorodos
* Gambija | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (mfa.lt)
Emausas

**Emausas** (, , ) – senovinė gyvenvietė Judėjoje, paminėta Evangelijoje pagal Luką. Emauso vieta tiksliai nežinoma – buvo 11 ar 30 km į šiaurės vakarus nuo Jeruzalės. Priimta Emausą tapatinti su keliomis vietovėmis Izraelyje: Kulonije, al Kubeibe, Abu Ghošu, Amvasu. Vykdant archeologinius kasinėjimus, atrastos romėnų vilos, dviejų Bizantijos ir vienos kryžininkų laikų bažnyčių liekanos.

Lietuvoje biblinės vietovės vardu pavadinta Sudargo Emauso evangelikų liuteronų bažnyčia.

## Istorija

Prie Emauso Judo kariuomenė nugalėjo Gorgijaus kariuomenę, o Bakchidas ją pavertė tvirtove.

Luko evangelijoje minima, kad Jėzus po savo mirties ir prisikėlimo pasirodė savo dviem mokiniams, jiems einant keliu į Emausą. Nurodytas Emauso ir Jeruzalės kelio 60 stadijų atstumas.

## Šaltiniai
Kuldar Sikk

**Kuldaras Sikas** (*Kuldar Sikk*, g. 1979 m. birželio 20 d.) – automobilių sporto šturmanas iš Estijos. 2022 m. estas tapo Benedikto Vanago šturmanu ir dalyvavo 2023 m. ir 2024 m. Dakaro raliuose. 2024 m. K. Sikas su B. Vanagu finišavo 8 vietoje ir pasiekė geriausią Dakaro rezultatą automobilių įskaitoje Lietuvos istorijoje.

## Karjera
K. Sikk savo šturmano karjerą pradėjo 1998 m.

2003 m. estas debiutavo WRC Monte Karlo ralyje su Suzuki Ignis automobiliu ir vairuotoju iš Estijos Urmo Aava.

2010 m. K. Sikk tapo kylančios Estijos ralio žvaigždės Ott Tänak šturmanu. Su juo 2012 m. Švedijos ralyje jie pelnė pirmąją pergalę etape. Dar po kelių etapų K. Sikk pasiekė savo pirmąjį ir paskutinį podiumą WRC etape, kai finišavo 3 vietoje Italijos ralyje.

Vėliau estas keitė komandas ir vairuotojus, o nuo 2018 m. dalyvavo jaunimo WRC čempionate su vairuotoju Ken Torn. Iki 2022 m. estas lenktyniavo su tautiečiu Gregor Jeets.

2021 m. estas prisijungė prie B. Vanago ir buvo teisėjų ekipažas Saremos ralyje. Kitais metais jie tas pačias funkcijas atliko Estijos ralyje.

## Dakaro rezultatai

## Šaltiniai

## Nuorodos
* Informacija EWRC sistemoje
Eksperimentinis kinocentras

**Eksperimentinis kinocentras** () – seniausia kino mokykla Italijoje, įkurta 1935 m. Ir šiuo metu tai yra svarbiausia įstaiga, kurioje studijuojamas kino menas: vaidybinio, dokumentinio, animacinio. Centro kūrėjas ir pirmasis vadovas (1936–1948 m.) buvo kino kritikas ir kinematografininkas Umberto Barbaro.

Didelė dalis centro archyvų buvo sunaikinta ir kitaip prarasta Antrojo pasaulinio karo metu, vykstant Vokietijos okupacijai.

## Paskirtis
Kino centras skirtas tobulinti kino meną, audio bei vizualines technologijas, jį sudaro fondas, nacionalinė kino mokykla ir nacionalinis kino archyvas.
Kino mokykla yra Romoje, kur 3 metus trunkančio kurso metu yra ruošiami aktoriai, režisieriai, scenaristai, kostiumininkai, kino bei garso operatoriai, stilistai bei montuotojai. Įsikūrusi greta kino studijos „Cinecittà“, mokykla garsėja aukštais vertinimo kriterijais (kiekvienoje klasėje mokosi vos 6 studentai). Šiame centre mokėsi žymiausi ne tik Italijos, bet ir kitų šalių kino režisieriai bei aktoriai.

## Garsiausi absolventai
### Režisieriai
* Michelangelo Antonioni
* Fernando Birri
* Lucio Fulci
* Carlo Verdone
* Liliana Cavani
* Umberto Lenzi
* Sergio Sollima
* Paolo Virzi
* Steno

### Aktoriai
* Claudia Cardinale
* Sophia Loren
* Domenico Modugno
* Francesca Neri

## Šaltiniai
Haičio ir Lietuvos santykiai

**Haičio ir Lietuvos santykiai** – dvišaliai tarptautiniai santykiai tarp Haičio ir Lietuvos.

Tarpukariu santykiai tarp dviejų valstybių nebuvo užmegzti, o pirmąkart užmegzti 2010 m. gegužės 4 d.

Lietuvoje 2022 m. pradžioje gyveno vienas Haičio pilietis.

Abi šalys yra Jungtinių Tautų narės. Šalys ambasadoriais apsikeitusios nėra. Port o Prense veikia Lietuvos garbės konsulatas.

## Santykių istorija

### Pirmieji kontaktai
Tarpukariu tarp valstybių diplomatiniai santykiai neužmegzti. Kita vertus, yra duomenų, kad SSRS okupavus Lietuvą Haitis palaikė ryšius su Lietuvos diplomatinėmis atstovybėmis ir nors vengė deklaruoti oficialią poziciją, nepripažino Baltijos valstybių kaip Sovietų Sąjungos dalies, t. y., laikėsi tyliosios nepripažinimo politikos.

### Santykiai po 1991 m.
2008 m. sausį Haitis perėmė iš Lietuvos pirmininkavimą JT Ekonominei ir socialinei tarybai.

Lietuva ir Haitis diplomatinius santykius užmezgė 2010 m. gegužės 4 d., atitinkamą komunikatą savo Vyriausybių vardu Niujorke pasirašius Lietuvos ir Haičio nuolatiniams atstovams Jungtinėse Tautose ambasadoriams Daliui Čekuoliui ir Leo Meroresui. Lietuvai tai buvo 155-a valstybė, su kuria užmegzti diplomatiniai santykiai.

Lietuva yra ne kartą prisidėjusi prie humanitarinės paramos Haičiui – 2016 m. Lietuvos užsienio reikalų ministerija skyrė 10 tūkst. eurų paramos nukentėjusiems nuo katastrofiško uragano Metju, 2010 m. – apie 50 tūkst. litų paramos (dar 650 tūkst. litų surinko pelno nesiekiančios organizacijos „Caritas“, „Gelbėkit vaikus“ ir Raudonasis Kryžius Lietuvoje), kai šalis nukentėjo nuo žemės drebėjimo. 2014 m. apie 23 tūkst. eurų prisidėjo prie UNICEF Lietuva misijos Haityje, kuri buvo vykdoma pagal visuomenės informavimo ir lėšų kaupimo UNICEF projektą „Už kiekvieną vaiką“.

2016 m. Haityje atidarytas Lietuvos garbės konsulatas, kuriuo paskirtas Frederikas Karenaras.

## Ekonominiai santykiai
2018 m. duomenimis, prekybos apyvarta tarp Lietuvos ir Haičio siekė 266 tūkst. eurų.

Prekybos balanse dominuoja eksportas iš Lietuvos į Haitį.

* Eksportas sudaro 259,3 tūkst. eurų.
* Importas sudaro 6,7 tūkst. eurų.

## Pilietiniai mainai

## Pasiuntiniai ir ambasadoriai
Nei Lietuva, nei Haitis nėra viena kitai akreditavusios ambasadorių.

## Šaltiniai

## Literatūra
* 

## Nuorodos
* Haitis | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt)
Tavo pasirinkimas

**Tavo pasirinkimas** () – 2017 m. sukurta romantinė komedija. Interneto svetainėje „Rotten Tomatoes“ juosta vertinama 70 % teigiamų atsiliepimų.

## Siužetas

Džiuljeta visą gyvenimą negalėjo atlikti pasirinkimo, ji net ištekėjo tikėdamasi, kad nuo šiol visus sprendimus už ją priims vyras. Neapsikentęs šis galiausiai ją paliko ir 40-metė Džiuljeta nusprendė, kad nuo šiol jos gyvenimas bus kitoks. Įkalbėta draugių, ji „Tinder“ programėlės pagalba susipažįsta su škotu Polu, tačiau šis po kartu praleistos nakties prisipažįsta turintis sužadėtinę. Netrukus Džiuljeta susipažįsta ir pradeda bendrauti su virtuvės šefu Etjenu, bet tada jos gyvenime vėl apsireiškia Polas, palikęs sužadėtinę ir norintis būti su ja. Nežinodama ką pasirinkti, Džiuljeta bendrauja su abiem vyrais ir net sutinka už abiejų tekėti.

## Pagrindiniai aktoriai
: *Aktorius – vaidmuo*
* Alexandra Lamy – Džiuljeta
* Arnaud Ducret – Etjenas
* Jamie Bamber – Polas
* Anne Marivin 
* Sabrina Ouazani
* Lionnel Astier

## Šaltiniai
Mergina betone

**Mergina betone** () – 1968 m. sukurtas komiškas trileris pagal to paties pavadinimo Marvin H. Albert romaną. Šis filmas yra 1967 m. pasirodžiusios juostos „Tony Rome“ tęsinys.

## Turinys

Nardydamas Majamio pakrantėje, kur mėgina rasti nuskendusį ispanų galeoną, privatus detektyvas Tonis Rome vandenyno dugne randa negyvą moterį, kurios kojos įbetonuotos betono luite. Tonis praneša apie įvykį policijai ir jį pamiršta, kol jį nusamdo vyras vardu Gronskis, kad Tonis rastų merginą Sandra Lomaks. Šis imasi užduoties, įsitikinęs, kad Sandra ir yra negyva mergina vandenyno dugne.

## Pagrindiniai aktoriai

: *Aktorius – vaidmuo*
* Frank Sinatra – Tonis Rome
* Raquel Welch – Kit Forest
* Dan Blocker – Gronskis
* Richard Conte
* Martin Gabel
* Lainie Kazan
* Pat Henry

## Šaltiniai
Šumskis

**Šumskis** – vyriškos giminės pavardė.

Šios pavardės moteriškosios giminės formos yra: Šumskienė (ištekėjusi moteris) ir Šumskytė (mergautinė pavardė).

Šią pavardę turi šie garsesni asmenys:

* Aleksandras Šumskis (1893–1946) – Lietuvos kariuomenės pulkininkas;
* Algirdas Šumskis (g. 1956 m.) – choro dirigentas;
* Kazimieras Šumskis (?) – Vilniaus žemės teisėjas 1728-1733 m.;
* Leonidas Šumskis (1945–2022) – Lietuvos ir Rusijos estrados dainininkas.

Panašūs:

* Šumskas (reikšmės)
Sym-Bionic Titan

**Sym-Bionic Titan** – JAV animacinis serialas, kurį sukūrė Genndy Tartakovsky, Bryan Andrews ir Paul Rudish. Serialo veiksmo centre yra trijulė, kurią sudaro ateivių princesė Ilana, griežtas, bet maištingas ateivių kareivis Lensas ir robotas Oktusas, kurie atvyksta į Žemę ir susijungia, kad sukurtų titulinį „Sym-Bionic Titan“.

Serialo premjera įvyko 2010 m. rugsėjo 17 d., o pabaiga – 2011 m. balandžio 9 d., iš viso pagal kanalo užsakymą buvo 20 serijų. Tartakovskis tikėjosi sukurti daugiau serijų, tačiau serialas nebuvo pratęstas antrajam sezonui, nes „su juo nebuvo leidžiami jokie žaislai“.

Vėliau, 2019 m., serialas buvo išleistas „Netflix“, tačiau 2020 m. gruodį buvo pašalintas iš kompanijos katalogo.

## Serijos

## Apdovanojimai
2011 m. „Sym-Bionic Titan“ gavo dvi 38-ųjų „Annie“ apdovanojimų nominacijas: už geriausią personažų dizainą televizijos produkcijoje ir už geriausią animacinės televizijos produkcijos scenografiją.

## Nuorodos

* *[https://www.imdb.com/title/tt1709198/?ref_=nv_sr_srsg_0 Sym-Bionic Titan]*. IMDB
* *[https://www.rottentomatoes.com/tv/sym_bionic_titan Sym-Bionic Titan]*. Rotten Tomatoes
## Išnašos
Leif Estevez Fernandez

**Laifas Estevesas Fernandesas** (*Leif Estevez Fernandez*; g. 1997 m. balandžio 4 d.) – Vokietijos futbolininkas, saugas.

## Karjera
Karjerą pradėjo „Pfullendorf“ klube, atstovavo jaunimo ekipoms. Buvo išvykęs studijuoti į Jungtines Amerikos Valstijas, kur rungtyniavo koledžo „Winthrop Eagles“ ekipoje.

Nuo 2020 m. vasaros atstovavo FV Illertissen. Šis klubas rungtyniavo Vokietijos regioninėje lygoje, Bavarijos grupėje ().

### FC Hegelmann
2022 m. spalio 1 d. pranešta, kad tapo FC Hegelmann nariu.

2022 m. spalio 1 d. debiutavo naujoje komandoje A lygos rungtynėse prieš FA Šiauliai.

2023 m. birželio 28 d. pelnė įvartį rungtynėse prieš FA Šiauliai. Išvykoje žaidę FC Hegelmann rezultatu 3:1 palaužė varžovus.

2023 m. rugsėjo 29 d. tapo žinoma, kad abipusiu susitarimu vokietis paliko klubą.

### „Džiugo“ klubas
2024 m. vasario mėn. tapo žinoma, kad futbolininkas keliasi į „Džiugo“ klubą.

2024 m. kovo 30 d. pelnė įvartį rungtynėse prieš Gargždų „Bangą“. Džiugas nugalėjo varžovus rezultatu 2-0 ir toliau išliko A lygos lyderiais.

2025 m. sausio 24 d. pranešta, kad futbolininkas paliko klubą.

### „Riterių“ klubas
2025 m. vasario 11 d. pranešta, kad futbolininkas persikėlė į „Riterių“ klubą.

2025 m. kovo 1 d. oficialiai debiutavo klube A lygos rungtynėse prieš „Sūduvą“. Futbolininkas susitikimą pradėjo startinėje sudėtyje ir žaidė iki finalinio švilpuko. Marijampolės „Sūduva“ rungtynes laimėjo rezultatu 4-3.

2025 m. rugpjūčio 1 d. pelnė savo pirmąjį įvartį A lygos rungtynėse prieš FK Panevėžys. Futbolininkas susitikimą pradėjo startinėje sudėtyje ir žaidė iki finalinio švilpuko. Varžovai pirmavo 3-0, o Fernendesas sušvelnino rezultatą iki 1-3.

2026 m. vasario 12 d. žiniasklaida pranešė, kad futbolininkas prisijungė prie Vilniaus rajono FK Transinvest klubo. Tačiau paaiškėjo kad žaidėjas liko klube, ir pradėjo sezoną startinėje sudėtyje trečio turo rungtynėse.

## Statistika
; A lygos statistika

Spalvų reikšmės:
:  rungtyniavo A lygoje;

## Išnašos

## Nuorodos
* alyga.lt svetainė
* FLASHSCORE
* Transfermarkt
* lietuvosfutbolas.lt
* Globalsportsarchive
Genndy Tartakovsky

**Genadijus Borisovičius Tartakovskis** (, g. ) – rusų kilmės amerikiečių animatorius, režisierius, prodiuseris, scenaristas, įgarsintojas, siužetų iliustruotojas, komiksų knygų rašytojas ir dailininkas. Jis geriausiai žinomas kaip įvairių „Cartoon Network“ ir „Adult Swim“ animacinių televizijos serialų, įskaitant „Deksterio laboratoriją“,„Samurajų Džeką“, „Žvaigždžių karų: klonų karus“, „Sym-Bionic Titan“ ir „Primal“, kūrėjas.

Jis yra vienas iš „Sym-Bionic Titan“ kūrėjų ir režisavo pirmuosius tris „Monstrų viešbučio“ serijos filmus. Be to, jis buvo vienas svarbiausių „Super mergaičių“ komandos narių ir dirbo prie kitų serialų, pavyzdžiui, „2 kvailų šunų“ ir „Betmenas: animacinis serialas“. Tartakovskis garsėja unikaliu animacijos stiliumi, kuriame vyrauja greitas veiksmas ir minimalus dialogų skaičius.

## Ankstyvasis gyvenimas
Genadijus gimė 1970 m. sausio 17 d. Maskvoje, žydų kilmės tėvų šeimoje. Prieš atvykdama į Jungtines Valstijas, jo šeima persikėlė į Italiją. Ten Tartakovskis pirmą kartą susidomėjo menu, įkvėptas kaimynės dukters. Tartakovskio šeima persikėlė į Jungtines Amerikos Valstijas, kai jam buvo septyneri, nes baiminosi dėl antisemitizmo poveikio jų vaikų gyvenimui.

## Išnašos
Linksmosios pėdutės

**Linksmosios pėdutės** () – 2006 m. animacinis filmas, kurį režisavo, prodiusavo ir scenarijų parašė australų kino režisierius George Miller. Filmas Šiaurės Amerikos kino teatruose pasirodė 2006 m. lapkričio 17 d., o Australijos kino teatruose – 2006 m. gruodžio 26 d.

Filme siužetas sukasi apie Antarktidos imperatoriškuosius pingvinus, kurie randa savo antrąsias puses dainuodami. Pagrindinis filmo veikėjas yra mažas pingvinukas, kuris nemoka dainuoti, bet moka šokti.

Nors tai daugiausia animacinis filmas, kai kuriose scenose naudojamas žmonių judesių fiksavimas.

„Linksmosios pėdutės“ sulaukė iš esmės teigiamų kritikų atsiliepimų, kurie gyrė jo vaizdus, siužetą ir dainas, ir uždirbo 384 milijonus dolerių, palyginti su 100 milijonų dolerių gamybos biudžetu. Filmas laimėjo 2006 m. „Oskarą“ už geriausią metų animacinį filmą.

2011 m. lapkričio 18 d. buvo išleistas tęsinys „Linksmosios pėdutės 2“, tačiau jam nepavyko pakartoti kritikų ir komercinės originalaus filmo sėkmės.

## Nuorodos

* **. IMDB
* *[https://www.rottentomatoes.com/m/happy_feet Happy Feet]*. Rotten Tomatoes

## Išnašos
Santiago Ramón y Cajal

**Santjagas Ramonas i Kachalis** (, 1852 m. gegužės 1 d. – 1934 m. spalio 17 d.) – ispanų gydytojas, histologas, anatomas. 1906 m. kartu su Kamilu Goldžiu pelnė Nobelio fiziologijos ir medicinos premiją „pripažįstant jų darbus apie nervų sistemos struktūrą“. Neurobiologijos vienas iš įkūrėjų.

Šimtai jo piešinių, kuriais jis vaizdavo nervinių ląstelių šakojimąsi nuo pat XX a. vid. vis dar naudojami mokslinio pobūdžio iliustracijoms.

## Biografija
S. i Kachalis gimė 1852 m. gegužės 1 d Petiljos-de-Aragono kaime (Ispanija). Tėvas – Hustas Ramonas Kasasusas, motina – Antonija Kachalė, abudu gimę Lareso kaime (Ispanija). Vaikystėje Santjagas norėjo tapti dailininku, tačiau tėvas įtikino jį tapti gydytoju.

1873 m. baigė Saragosos universitetą. 1877–1883 m. Saragosos, 1883–1886 m. Valensijos, 1887–92 m. Barselonos, 1892–1922 m. Madrido universiteto profesorius.

1894 m. pagrindė neuroninę nervų sistemos teoriją. Mirė 1934 metais Madride.

## Šaltiniai
Telemachas

**Telemachas** () graikų mitologijoje – Penelopės ir Odisėjo sūnus. Odisėjui išvykus į Trojos karą Telemachą auklėjo Mentoras. Užaugęs, Telemachas tėvo ieškoti išvyko į Pilą ir Spartą, tačiau grįžęs sužinojo, kad Odisėjas sugrįžo anksčiau už jį. Jiedu drauge nudobė Penelopę vesti norėjusius vyrus, Telemachui puotų salėje paslėpus jų ginklus. Pagal vėlesnę tradiciją, Telemachas po tėvo mirties vedė Kirkę arba Kalipsę. 

Telemacho kelionės aprašytos Homero „Odisėjos“ „Telemachijoje“ (I–IV giesmės) ir jos įkvėptuose kūriniuose. Telemachas yra pagrindinis veikėjas Fransua Fenelono „Telemacho, Uliso sūnaus, nuotykiuose“ (), kur pasakojama apie Telemacho tėvo Uliso (Odisėjo) paieškas kartu su Mentoru – užsimaskavusia išminties deive Minerva.

## Taip pat skaitykite
* Odisėjas
* Penelopė
* „Odisėja“
* „Telemacho nuotykiai“
## Išnašos